મુંબઈ , 20 જાન્યુઆરી : બૉલીવુડમાં અભિનેતા - અભિનેત્રી વચ્ચે સ્પર્ધા અને સંકુચિતતાની લાગણી ખૂબ જ સામાન્ય બાબત છે . મહેશ ભટ્ટની દીકરી અને સ્ટુડન્ટ ઑફ ધ ઈયર ફિલ્મ સાથે બૉલીવુડ પ્રવેશ મેળવનાર આલિયા ભટ્ટે પણ પોતાના દિલની એક ખૂબ જ ખાસ વાત જાહેર કરી કૉફી વિથ કરણ શો દરમિયાન . આલિયાએ જણાવ્યું કે તેમને પરિણીતી ચોપરા સામે ઈર્ષ્યા થઈ આવે છે , કારણ કે પરિણીતી એક ખૂબ જ સારા અને બહેતરીન અભિનેત્રી છે . આલિયા ભટ્ટે તાજેતરમાં જ હાઈવે ફિલ્મ માટે એક ગીત પણ રેકૉર્ડ કર્યું છે અને આ ગીતના લૉન્ચિંગ પ્રસંગે મીડિયાએ આલિયાને પરિણીતી અંગેનો પ્રશ્ન કર્યો . જવાબમાં આલિયાએ જણાવ્યું કે આ એક સ્વસ્થ સ્પર્ધાની નિશાની છે . આલિયા ભટ્ટ આજકાલ ખૂબ જ વ્યસ્ત કલાકાર છે . હાઈવે તેમની બીજી ફિલ્મ છે કે જે આવતા મહીને રિલીઝ થવાની છે . આવો તસવીરો સાથે જાણીએ વધુ વિગતો :